שלגיה (סרט, 2025)

שלגיה (באנגלית: Snow White) הוא סרט פנטזיה מוזיקלי אמריקאי בבימויו של מארק וב, עם תסריט מאת גרטה גרוויג. הסרט הוא עיבוד מחודש בלייב אקשן לסרטם של אולפני וולט דיסני, "שלגיה ושבעת הגמדים" משנת 1937, המבוסס על מעשייה בעלת אותו שם מאת האחים גרים. בסרט עתידות לככב רייצ'ל זגלר בדמותה של שלגיה וגל גדות בדמותה של המלכה הרעה.

הסרט עתיד לעלות לאקרנים ב-21 במרץ 2025.

==צוות השחקנים והדמויות==
* רייצ'ל זגלר – שלגיה<ref name=":0" />
* גל גדות – המלכה הרעה
* אנדרו ברנאפ – ג'ונתן, גנב דמוי-רובין הוד ומושא אהבתה של שלגיה.
* מרטין קלבה – רטנוני
בטריילר שיצא בדיבוב לעברית, אלונה אלכסנדר מדבבת את שלגיה. כמו כן, נעשה שימוש בנוסח העברי של שפרירה זכאי עבור אותה הפקת דיבוב.

==הפקה==
===פיתוח וקדם הפקה===
ב-31 באוקטובר 2016, נמסר על ידי "וראייטי" כי אולפני וולט דיסני שוקדים על פיתוח עיבוד מחודש בלייב אקשן לסרט "שלגיה ושבעת הגמדים", וכי התסריטאית ארין קרסידה וילסון מנהלת עימם משא ומתן על כתיבת התסריט. ב-30 במאי 2019, נמסר כי מארק וב מנהל משא ומתן על בימוי הסרט, וב-29 בספטמבר 2019, אושר רשמית כי וב יהיה אמון על בימוי הסרט, וכי התסריט ייכתב על ידי קרסידה וילסון. ב-29 במאי 2021, דווח כי וב עדיין עתיד לביים את הסרט, אך העבודה עליו לא תתחיל עד לשלב מאוחר יותר באותה שנה בשל לוח הזמנים של וב. בנובמבר 2021, נמסר כי גרטה גרוויג תחליף את קרסידה וילסון בכתיבת התסריט.<ref name=":0"></ref>
===ליהוק===
ביוני 2021, נמסר על ליהוקה של רייצ'ל זגלר לגילום דמותה של שלגיה. בנובמבר 2021, נמסר על ליהוקה של גל גדות לגילום דמותה של המלכה הרעה. ב-12 בינואר 2022, נמסר על ליהוקו של אנדרו ברנאפ לדמותו של ג'ונתן, גנב דמוי-רובין הוד ודמות מקורית אשר נוצרה עבור הסרט, אשר תשמש כמושא אהבתה של שלגיה. ב-3 ביולי 2022 נודע כי מרטין קלבה יגלם את הגמד רטנוני.
===צילומים===
צילומי הסרט התעתדו להתחיל במרץ 2020 בוונקובר, קולומביה הבריטית, קנדה. עם זאת, הצילומים נדחו בעקבות מגפת הקורונה. ב-22 ביוני 2021, הוכרז שהצילומים יחלו בשנת 2022. באוגוסט 2021, הוכרז שהצילומים יתקיימו בבריטניה. שריפה פגעה בסט ההפקה ב-15 במרץ 2022, באולפני Pinewood ; הבמה הייתה בבנייה כאשר לפי הדיווחים עלה עץ, והוביל ללהבה ענקית.<ref></ref> כמו כן, מקור דיסני אישר כי "לא בוצעו צילומים".<ref></ref> לוח הצילומים גם הוגדר מחדש על מנת שזגלר תיסע ללוס אנג'לס כדי להציג בטקס פרסי אוסקר ה-94 ב-27 במרץ 2022, לתמיכה בעמיתיה לסרט "סיפור הפרברים".<ref></ref> בזמן שזגלר נכחה בטקס, גדות החלה לצלם את הסצנות שלה.<ref></ref> במהלך ראיון פודקאסט לפורבס, חשפה גדות כי היא תשיר ותרקוד בסרט.<ref></ref> ב-22 באפריל 2022, גדות אישרה כי השלימה את צילומי הסצנות שלה.<ref></ref><ref></ref> ב-13 ביולי 2022, חשפה זגלר שצילומי הסרט הסתיימו.<ref></ref>

==מוזיקה==
כותבי השירים באנג' פאסק וג'סטין פול, שכתבו בעבר את המילים לשני שירים חדשים לעיבוד המחודש של אולפני וולט דיסני משנת 2019, "אלאדין", עתידים לכתוב שירים חדשים עבור הסרט.

== מחלוקות ==
=== ליהוק שלגייה ===
ליהוק השחקנית הלטינית, רייצ'ל זגלר, בתור שלגייה, דמות שמתוארת בגרסה המקורית בעלת צבע עור "לבן כשלג", עורר ביקורות רבות.<ref></ref> בזמן שהופיעה בכתב העת האמריקאי, Variety, יחד עם אנדרו גארפילד, בחרה זגלר להגיב לגבי ליהוקה, כך:

"מעולם לא חשבתי שזה יהיה אפשרי בשבילי. לא רואים הרבה שלגיות ממוצא לטיני, למרות ששלגיה היא דמות אהובה מאוד בעולם דובר הספרדית. בלנקה ניבס היא אייקון אמיתי, בין אם מדובר בסרט המצויר של דיסני, באגדות גרים או בכל גרסה אחרת של הסיפור. אבל אנחנו לא רואים הרבה אנשים שנראים כמוני בתפקידים כאלה. ההכרזה על התפקיד שלי עוררה סערה גדולה בטוויטר, כי אנשים הרגישו שזה לא הוגן. אבל בסופו של דבר, יש לי עבודה מדהימה לעשות ואני נרגשת מאוד להיות נסיכה לטינית." - רייצ'ל זגלר

=== ביקורת זגלר על שלגייה (1937) ===
רייצ'ל זגלר מתחה ביקורת על סרט השלגייה המקורי, וטענה כי הוא מציג תמונה מיושנת של תפקיד האישה. לדבריה, העלילה המקורית, שמתמקדת באהבת אמת ובהמתנה לנסיך שיציל אותה, אינה רלוונטית לעולם של היום. זגלר מעדיפה לראות שלגייה כמודל לחיקוי חזק ועצמאי, שמתמקד בהגשמה עצמית ומנהיגות.<ref></ref> דבריה עוררו כעס רב, כאשר חלק מהמבקרים טענו כי היא הפכה את הדמות לסמל פמיניסטי באופן מלאכותי, ואחרים סברו כי פירשה את המושג "פמיניזם" בצורה מוטעית.<ref></ref>

דייוויד הנד, בנו של אחד מבמאיו המשותפים של הסרט המקורי, תקף בחריפות את הרימייק החדש, ותיאר אותו כ'התקפה' על מורשת הסרט. הנד טען כי אביו, כמו גם וולט דיסני עצמו, היו 'מתהפכים בקברם' אל מול השינויים שנעשו.<ref></ref> כמחאה על כך, הארגון השמרני 'The Daily Wire' הכריז על השקת פלטפורמת הסטרימינג 'בנטקי' ועל הפקת גרסת לייב-אקשן משלו לסיפור שלגיה, שתתחרה ישירות בגרסה של דיסני ותצא לאקרנים בשנת 2025.<ref></ref>

==הפצה==
במסגרת אירוע D23 שהתרחש בשנת 2022, נמסר כי הסרט יעלה לאקרנים בשנת 2024. ב-15 בספטמבר 2022 נודע כי הסרט ייצא לאקרנים ב-22 במרץ 2024.<ref></ref> אולם עקב שביתת השחקנים בהוליווד, הקרנת הסרט נדחתה ל-21 במרץ 2025.<ref name="Delay"></ref>

==קישורים חיצוניים==

==הערות שוליים==

קטגוריה:דיסני: סרטים
קטגוריה:סרטי רימייק של דיסני
קטגוריה:סרטי פנטזיה אמריקאיים
קטגוריה:סרטים מוזיקליים אמריקאיים
קטגוריה:סרטים מבוססי שלגיה ושבעת הגמדים
קטגוריה:שלגיה של דיסני